টুঙ্গিপাড়ারার পাটগাতী শেখ লুৎফর রহমান সেতুর কাজ শেষ পর্যায়ে জানিয়ে মন্ত্রী আশা প্রকাশ করেন আগামী জানুয়ারির প্রথম সপ্তাহে প্রধানমন্ত্রী এ সেতুর উদ্বোধন করবেন। এর আগে মন্ত্রী টুঙ্গিপাড়ায় জাতির পিতা বঙ্গবন্ধু শেখ মুজিবুর রহমানের সমাধিসৌধে ফুল দিয়ে শ্রদ্ধা নিবেদন করেন। এ সময় তিনি সেখানে কিছুক্ষণ নীরবে দাঁড়িয়ে থাকেন। পরে মন্ত্রী পবিত্র ফাতেহা পাঠ ও বঙ্গবন্ধুর রুহের মাগফিরাত কামনায় দোয়া-মোনাজাত করেন।